《都门杂咏 其一》
明代·梁亭表

傍日长安拥禁城，经霜短鬓老尘缨。夺将故里山居癖，博得金门吏隐名。

鹓鹭晓钟随待诏，鼓鼙高垒盛谈兵。年来事事勤宵旰，不尽忧劳揽辔情。

作者简介：梁亭表（一五七八 — 一六四四），字无畸，号昔莪。顺德人。明神宗万历三十四年（一六〇六）举人。初授大埔教谕，寻擢国子监助教，迁吏部司务，历兵部武库司员外郎，出知南安府。治行第一，擢南京兵备，兼抚蛮副使。诏传而卒，年六十七。有《昔莪集》等。清康熙《顺德县志》卷八、道光《广东通志》卷二八三有传。